15 brandfolk og seks brandbiler har mandag morgen været i aktion i et sommerhusområde på Ingeborgs Alle i Vestervig i Thy. Her har en brand en på 75 gange 50 meter stor plads med haveaffald haft godt fat, forklarer indsatsleder hos Nordjyllands Beredskab, Rasmus Evaldsen. - Der er gået ild i hele pladsen med haveaffald. Vi kender ikke årsagen endnu, men pladsen er stort set brændt ud. - De skal være glade for vindretningen heroppe, ellers havde det ikke stået til, som det gør nu. Så havde vi i hvert fald haft et større problem. Når det er så tørt, så render det altså lige pludselig stærkt, men vindretningen er heldigvis væk fra sommerhusene, lyder det fra indsatslederen. Branden under kontrol Beredskabet har branden under kontrol, men forventer at skulle bruge et par timer mere på slukningsarbejdet. - Vi er i fuld gang med at sikre, at branden ikke kan brede sig yderligere, siger Rasmus Evaldsen. Alarmen lød kort før klokken 08.00.

Referat:
​Indsatsleder hos Nordjyllands Beredskab mener, en naturbrand i Vestervig kunne være gået helt galt, hvis vindretningen havde været en anden.